HR
C 71/36
Službeni list Europske unije
27.2.2023.
Tužbeni zahtjev Tužitelj od Općeg suda zahtijeva da: — proglasi nevažećom točku 4.1.8 strateškog plana Španjolske u okviru ZPP-a 2023.-2027., koji je odobren Provedbenom odlukom Komisije od 31. kolovoza 2022.
kojom se odobrava navedeni strateški plan Španjolske u okviru ZPP-a 2023.-2027. za potporu Unije, koji se financira iz Europskog fonda za jamstva u poljoprivredi i Europskog poljoprivrednog fonda za ruralni razvoj, kojim je utvrđenja najviša gornja granica za osnovnu potporu dohotku na koju ima pravo pojedini poljoprivrednik na iznos od 200 000 eura (u daljnjem tekstu: Mjera).
Tužbeni razlozi i glavni argumenti U prilog osnovanosti tužbe tužitelj ističe četiri tužbena razloga. 1.
Prvi tužbeni razlog, koji se temelji na povredi članka 17.
Uredbe (UE) 2021/2115 (1) o utvrđivanju pravila o potpori za strateške planove ZPP-a te o stavljanju izvan snage uredbi (EU) br.
1305/2013 i (EU) br. 1307/2013 — S tim u vezi, tužitelj tvrdi da Uredba (EU) 2021/2115 omogućuje državama članicama da odrede koje od intervencija sadržanih u poglavljima II., III. i IV. glave II. najbolje odgovaraju njihovim posebnim potrebama i kako ih strukturirati.
Međutim, pobijana odluka uključuje intervenciju koja se razlikuje od onih koje su predviđene navedenim člankom, što znači da je Komisija prekoračila ovlasti koje ima na temelju Uredbe (EU) 2021/2115. 2.
Drugi tužbeni razlog, koji se temelji na nepostojanju ikakve analize i ocjene posljedica najviše gornje granice od 200 000 eura za osnovnu potporu dohotku u okviru ZPP-a. — S tim u vezi, tužitelj navodi da nije provedena nikakva ocjena učinka ove Mjere tijekom pripreme pobijane odluke, ni na razini Španjolske ni na europskoj razini.
Da je provedeno makar i preliminarno ispitivanje, ispostavilo bi se da je Mjera u suprotnosti sa ciljevima ZPP-a navedenima u člancima 5. i 6.
Uredbe (EU) 2021/2115. 3.
Treći tužbeni razlog, koji se temelji na narušavanju jedinstvenog tržišta i tržišnog natjecanja na štetu španjolskih poljoprivrednika. — S tim u vezi, tužitelj tvrdi da pobijana odluka proizvodi teško i neopravdano narušavanje unutarnjeg tržišta i potkopava jedan od temeljnih mehanizama ZPP-a.
Naime, Mjera stavlja španjolske poljoprivrednike u lošiji položaj od ostalih europskih poljoprivrednika. 4.
Četvrti tužbeni razlog, koji se temelji na povredi načela proporcionalnosti. — S tim u vezi, tužitelj tvrdi da Mjera povrjeđuje načelo proporcionalnosti jer nije prikladna ni nužna radi ostvarivanja cilja koji se njome nastoji postići i podrazumijeva pretjeran i neopravdan teret za nositelje poljoprivrednih gospodarstava i njihove radnike, koji ni na koji način nije kompenziran zadovoljenjem ikakvog prevladavajućeg javnog interesa.
(1)
Uredba (EU) 2021/2115 Europskog parlamenta i Vijeća od 2. prosinca 2021.
o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage uredbi (EU) br.
1305/2013 i (EU) br. 1307/2013 (SL 2021., L 435, str.
1. i ispravci SL 2022., L 181, str. 35. i SL 2022., L 227, str. 136.)
Tužba podnesena 22. prosinca 2022. – Thunus i dr./EIB (Predmet T-799/22) (2023/C 71/48) Jezik postupka: francuski Stranke Tužitelji: Vincent Thunus (Contern, Luksemburg) i 8 drugih tužitelja (zastupnik: L. Levi, odvjetnica) Tuženik: Europska investicijska banka